Ich pruͤue vnd kúse
Ich pruͤue vnd kúse·
dc ein tvgende blinder man·
der nie liehten pris gewan·
vil ofte gert·
dvrh luterlicher wirde breit·
einer fledermúse·
wol ich den gelichen kan·
dú des nahtes flúget an·
ein glanzes swert·
da man es blos zen handen treit·
vnd snidet dran zetode sich·
swer luter lop wil ruͤren·
des er niht sol fuͤren·
dem wirt es so schedelich·
dc er dran verseret wirt·
vil schanden birt·
ein vn verdientiv werdekeit·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse